
ประกาศองค์การบริหารส่วนตำบลเสาเภา
เรื่อง  รับสมัครบุคคลเพื่อการสรรหาและเลือกสรรเป็นพนักงานจ้างตามภารกิจและพนักงานจ้างทั่วไป
สังกัดองค์การบริหารส่วนตำบลเสาเภา อำเภอสิชล จังหวัดนครศรีธรรมราช
********************

ด้วยองค์การบริหารส่วนตำบลเสาเภา อำเภอสิชล จังหวัดนครศรีธรรมราช จะดำเนินการสรรหาและเลือกสรรบุคคลเป็นพนักงานจ้างตามภารกิจและพนักงานจ้างทั่วไป

อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ ข้อ ๑๘,ข้อ ๑๙ และข้อ ๒๐ จึงประกาศรับสมัคร  เพื่อการสรรหาและเลือกสรรบุคคลเป็นพนักงานจ้างตามภารกิจและพนักงานจ้างทั่วไป สังกัดองค์การบริหารส่วนตำบลเสาเภา อำเภอสิชล จังหวัดนครศรีธรรมราช ในตำแหน่งและอัตรา ดังต่อไปนี้

ข้อ ๑ ประเภทของพนักงานจ้าง

        ก. พนักงานจ้างตามภารกิจ (ประเภทผู้มีคุณวุฒิ)


   สังกัดสำนักปลัด อบต.



     ตำแหน่ง ผู้ช่วยเจ้าพนักงานป้องกันและบรรเทาสาธารณภัย
จำนวน   ๑   อัตรา

        ข. พนักงานจ้างทั่วไป


   สังกัดสำนักปลัด อบต.


     ตำแหน่ง ยาม





จำนวน   ๑   อัตรา

ข้อ ๒ คุณสมบัติของผู้มีสิทธิสมัคร  ผู้สมัครต้องมีคุณสมบัติทั่วไปและคุณสมบัติเฉพาะสำหรับตำแหน่ง  ดังนี้.-


    ๒.๑ คุณสมบัติของผู้ที่ได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้ามตาม ข้อ ๔. แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ ดังนี้


     
๑. มีสัญชาติไทย


     
๒. มีอายุไม่ต่ำกว่า ๑๘  ปี และไม่เกิน ๖๐ ปี


     
๓. ไม่เป็นบุคคลล้มละลาย


     
๔. ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิต     ฟั่นเฟือนไม่สมประกอบ หรือเป็นโรค ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๙ ธันวาคม ๒๕๔๕ และที่แก้ไขเพิ่มเติม ข้อ ๖ (๕) ดังนี้

     

       (ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม



       (ข) วัณโรคในระยะอันตราย



       (ค) โรคเท้าช้างในระยะที่ปรากฏอาการเป็นที่รังเกียจแก่สังคม



       (ง) โรคติดยาเสพติดให้โทษ



       (จ) โรคพิษสุราเรื้อรัง


     
๕. ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

๖. ไม่เป็นผู้ดำรงตำแหน่งผู้บริหารส่วนท้องถิ่น คณะผู้บริหารส่วนท้องถิ่น

    
     
๗. ไม่เป็นผู้เคยต้องรับโทษจำคุกโดยคำพิพากษาถึงที่สุดเพราะกระทำความผิดอาญาเว้นแต่เป็นโทษสำหรับความผิดที่ได้กระทำโดยความประมาทหรือความผิดลหุโทษ


     
๘. ไม่เป็นผู้ที่เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ


     
๙. ผู้ที่จะได้รับการจ้าง (ในวันทำสัญญาจ้าง) จะต้องไม่เป็นข้าราชการหรือลูกจ้างของส่วนราชการ พนักงาน หรือลูกจ้างของหน่วยงานอื่นของรัฐ รัฐวิสาหกิจ หรือพนักงาน หรือลูกจ้างของราชการส่วนท้องถิ่น




หมายเหตุ ผู้ที่ผ่านการสรรหาและเลือกสรรในวันที่ทำสัญญาจ้าง จะต้องไม่เป็นผู้ดำรง    ตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น
                         ๒.๒ คุณสมบัติเฉพาะสำหรับตำแหน่ง ผู้สมัครสอบแข่งขันตำแหน่งใดจะต้องเป็นผู้มีคุณสมบัติเฉพาะตำแหน่งนั้น ตามที่คณะกรรมการพนักงานส่วนตำบลจังหวัดนครศรีธรรมราชกำหนด แนบท้ายประกาศรับสมัครสรรหาและเลือกสรรนี้ (ผนวก ก.)


ข้อ 3. การรับสมัคร


3.1 วัน เวลา และสถานที่รับสมัคร

        
ผู้ประสงค์จะสมัครเข้ารับการสรรหาและเลือกสรร ขอรับใบสมัครและยื่นใบสมัครด้วยตนเองพร้อมหลักฐานทั้งหมดได้ที่ สำนักปลัดฯ องค์การบริหารส่วนตำบลเสาเภา อำเภอสิชล จังหวัดนครศรีธรรมราช      ตั้งแต่วันที่ 7 – ๒0 สิงหาคม ๒๕68 (ในวันและเวลาราชการ) ผู้สนใจสอบถามรายละเอียดได้ที่        หมายเลขโทรศัพท์ ๐๗๕-๓๖๗-๓๒๖ หรือดูประกาศได้ที่ป้ายประชาสัมพันธ์ขององค์การบริหารส่วนตำบลเสาเภา หรือทางเว็บไซด์ www.saophao.go.th 


3.2 เอกสารและหลักฐานที่ต้องนำมายื่นพร้อมใบสมัคร

        
ผู้สมัครจะต้องยื่นใบสมัครด้วยตนเอง โดยกรอกรายละเอียดลงในใบสมัครให้ถูกต้องและครบถ้วน พร้อมทั้งนำเอกสารฉบับจริง และสำเนารับรองความถูกต้อง อย่างละ ๑ ชุด มายื่นในวันสมัคร ดังต่อไปนี้
1. สำเนาบัตรประจำตัวประชาชน  จำนวน  ๑  ฉบับ พร้อมรับรองสำเนาถูกต้อง

     

๒. สำเนาทะเบียนบ้าน  จำนวน  ๑  ฉบับ พร้อมรับรองสำเนาถูกต้อง


3. สำเนาวุฒิการศึกษา หรือสำเนาระเบียนแสดงผลการเรียน ที่แสดงว่าเป็นผู้มีคุณวุฒิการศึกษาตรงตามคุณสมบัติเฉพาะสำหรับตำแหน่งที่สมัครโดยสำเร็จการศึกษาและได้รับอนุมัติจากผู้มีอำนาจอนุมัติ ภายในวันปิดรับสมัคร จำนวน  ๑  ฉบับ (ถ้ามี)
   


๔. สำเนาใบรับรองผ่านเกณฑ์ทหาร (สด.๘, สด. ๔๓ เฉพาะเพศชาย) (ถ้ามี)


๕. รูปถ่ายหน้าตรง ไม่สวมหมวก และไม่ใส่แว่นตาดำ ขนาด ๓ x ๔ (ขนาด ๑ นิ้ว) ถ่ายครั้งเดียวไม่เกิน ๖ เดือน จำนวน ๓ รูป นับถึงวันสมัคร (เขียนชื่อ – สกุลตำแหน่งไว้หลังรูปด้วยตัวบรรจง) 


๖. ใบรับรองแพทย์ (แพทย์ออกให้ไม่เกิน ๑ เดือน) แสดงว่าไม่เป็นโรคต้องห้ามตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๙ ธันวาคม ๒๕๔๕ และที่แก้ไขเพิ่มเติม ข้อ ๖ (๕)  จำนวน  ๑  ฉบับ
๗. สำเนาหลักฐานอื่น ๆ เช่น หลักฐานการเปลี่ยนชื่อ - นามสกุล ทะเบียนสมรส (ถ้ามี) พร้อมรับรองสำเนาถูกต้อง อย่างละ  ๑  ฉบับ
/ 7. สำเนาหลักฐาน.....

3.3 ค่าธรรมเนียมการสมัคร

         
องค์การบริหารส่วนตำบลเสาเภา กำหนดให้ผู้สมัครเสียค่าธรรมเนียมการสมัครใน              อัตรา ๑๐๐ บาท ทุกตำแหน่ง (ค่าธรรมเนียมการสมัครจะไม่จ่ายคืนให้ไม่ว่ากรณีใด)


3.4 เงื่อนไขในการสมัคร


ผู้สมัครเข้ารับการสรรหาและเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งตรงตามประกาศรับสมัครฯ จริง และจะต้องกรอกรายละเอียดต่างๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใดๆ ให้ถือว่าการรับสมัครและการได้เข้ารับการสรรหาและเลือกสรรครั้งนี้เป็นโมฆะสำหรับผู้นั้นตั้งแต่ต้น

ข้อ 4. ประกาศรายชื่อผู้มีสิทธิเข้ารับการสรรหาและเลือกสรร

         องค์การบริหารส่วนตำบลเสาเภา จะประกาศรายชื่อผู้มีสิทธิเข้ารับการเลือกสรรและระเบียบเกี่ยวกับการเลือกสรรให้ทราบ ในวันที่ ๒1 สิงหาคม ๒๕68 ณ ที่ทำการองค์การบริหารส่วนตำบลเสาเภา  อำเภอสิชล จังหวัดนครศรีธรรมราช ณ ป้ายประชาสัมพันธ์ของสำนักงานองค์การบริหารส่วนตำบลเสาเภา และทางเว็บไซด์ www.saophao.go.th หรือสอบถามได้ที่หมายเลขโทรศัพท์ ๐๗๕-๓๖๗-๓๒๖

ข้อ 5. หลักเกณฑ์และวิธีการสรรหาและเลือกสรร

         5.1 ประเภทพนักงานจ้างตามภารกิจ


     - ตำแหน่ง ผู้ช่วยเจ้าพนักงานป้องกันและบรรเทาสาธารณภัย 

         วิธีการคัดเลือกจะแบ่งออกเป็น  ๓  ภาค ดังนี้ 

         ๑. ทดสอบความรู้ความสามารถทั่วไป (ภาค ก.) 

      (คะแนนเต็ม  100  คะแนน)

         ๒. ทดสอบความรู้ความสามารถเฉพาะตำแหน่ง (ภาค ข.)    
      (คะแนนเต็ม  100  คะแนน)

         ๓. ภาคคุณลักษณะอื่นๆ ของบุคคลที่จำเป็นเหมาะสม
                       ต่อการปฏิบัติงาน โดยวิธีสอบสัมภาษณ์และปฏิบัติ ภาค ค.       (คะแนนเต็ม  ๑๐๐  คะแนน) 
 
        5.2 ประเภทพนักงานจ้างทั่วไป
 
        ดำเนินการทดสอบความเหมาะสมกับตำแหน่ง โดยวิธีการสอบสัมภาษณ์ รายละเอียดตามเอกสารแนบท้ายประกาศ 

ข้อ 6. หลักเกณฑ์การตัดสิน

  6.1 ประเภทพนักงานจ้างตามภารกิจ



- ผู้สอบคัดเลือกจะต้องมีผลคะแนนทดสอบความรู้ความสามารถทั่วไป (ภาค ก) ไม่ต่ำกว่า  ร้อยละ 60 และความรู้ความสามารถเฉพาะตำแหน่ง (ภาค ข) ไม่ต่ำกว่าร้อยละ 60 



- ผู้ที่ถือว่าเป็นผู้ผ่านการสรรหาและเลือกสรรจะต้องมีคะแนนความเหมาะสมกับตำแหน่ง (สัมภาษณ์) ไม่ต่ำกว่าร้อยละ 60


  6.2 ประเภทพนักงานจ้างทั่วไป


    ผู้ที่ถือว่าเป็นผู้ผ่านการสรรหาและเลือกสรรจะต้องมีคะแนนความเหมาะสมกับตำแหน่ง (สัมภาษณ์) ไม่ต่ำกว่าร้อยละ 60
/ ข้อ 7 กำหนดวัน....

ข้อ 7. กำหนดวัน เวลา และสถานที่สอบคัดเลือก

         องค์การบริหารส่วนตำบลเสาเภา จะดำเนินการสอบเพื่อเลือกสรร ในวันที่ 25 สิงหาคม ๒๕68 ตั้งแต่เวลา ๐๙.๐๐ - ๑๖.๐๐ น. ณ ที่ทำการองค์การบริหารส่วนตำบลเสาเภา ดังนี้


เวลา ๐๙.๐๐ - ๑๐.๐๐ น.   ทดสอบความรู้ความสามารถทั่วไปของบุคคลในเรื่องต่างๆ


เวลา ๑๐.๓๐ - ๑๑.๓๐ น.   ทดสอบความรู้ความสามารถหรือทักษะเฉพาะตำแหน่งของบุคคลฯ


เวลา ๐๙.๐๐ น. เป็นต้นไป   สอบภาคคุณสมบัติอื่นๆของบุคคล (สอบสัมภาษณ์)


  - พนักงานจ้างทั่วไป          สอบสัมภาษณ์  ตั้งแต่เวลา  ๐๙.๐๐ – ๑๒.๐๐ น.



  - พนักงานจ้างตามภารกิจ   สอบสัมภาษณ์  ตั้งแต่เวลา  ๑๓.๐๐  เป็นต้นไป  



     สถานที่สอบสัมภาษณ์  ณ  ห้องประชุมสภา อบต.เสาเภา
การแต่งกาย  ให้ผู้เข้าสอบแต่งกายให้สุภาพเรียบร้อยตามประเพณีนิยม

    - สุภาพสตรี สวมเสื้อ กระโปรง รองเท้าหุ้มส้น
     - สุภาพบุรุษ สวมเสื้อ กางเกงโดยชายเสื้อไว้ในกางเกง สวมรองเท้าหุ้มส้น ประพฤติตน
       เป็นสุภาพชน
ข้อ 8. ประกาศรายชื่อผู้สอบแข่งขันได้และได้รับการจ้าง


องค์การบริหารส่วนตำบลเสาเภา จะประกาศรายชื่อผู้สอบแข่งขันได้และได้รับการจ้าง           ในวันที่ 27 สิงหาคม ๒๕68 ณ องค์การบริหารส่วนตำบลเสาเภา อำเภอสิชล จังหวัดนครศรีธรรมราช และ www.saophao.go.th  

ข้อ 9. การขึ้นบัญชีผู้สอบแข่งขันได้


9.1 องค์การบริหารส่วนตำบลเสาเภา จะประกาศรายชื่อผู้ผ่านการสรรหาและเลือกสรรโดยเรียงลำดับจากที่ผู้ผ่านการสรรหาและเลือกสรรคะแนนสูงสุดตามลำดับ กรณีที่มีผู้สอบผ่านการสรรหาและเลือกสรรได้คะแนนสอบเท่ากันผู้ได้รับหมายเลขประจำตัวสอบก่อนเป็นผู้อยู่ลำดับสูงกว่า


9.2 องค์การบริหารส่วนตำบลเสาเภา จะขึ้นบัญชีผู้ผ่านการเลือกสรรแต่ละตำแหน่งไม่เกิน 1 ปี นับแต่วันที่ประกาศขึ้นบัญชี แต่ถ้ามีการสรรหาและมีการเลือกสรรอย่างเดียวกัน และได้ขึ้นบัญชีผู้ผ่านการเลือกสรรใหม่แล้ว บัญชีผู้ผ่านการเลือกสรรครั้งก่อนเป็นอันยกเลิก เว้นแต่กรณีที่ได้มีการเรียกตัวผู้ผ่านเลือกสรร ผู้ใดมารายงานตัวเพื่อทำสัญญาจ้างไปแล้วก่อนบัญชีผู้ผ่านการเลือกสรรมีอายุเกิน 1 ปีหรือก่อนการมีการขึ้นบัญชีผู้ผ่านการเลือกสรรใหม่แล้วแต่กรณี


9.3 ผู้ผ่านการสรรหาและเลือกสรรได้ขึ้นบัญชีผู้ผ่านการสรรหาและเลือกสรร ถ้ากรณีอย่างหนึ่งอย่างใด ดังต่อไปนี้ให้เป็นอันยกเลิกการขึ้นบัญชีผ่านการสรรหาและเลือกสรร คือ



(1) ผู้นั้นได้ขอสละสิทธิ์ การจ้างเป็นพนักงานจ้างในตำแหน่งที่สอบได้



(2) ผู้นั้นไม่มารายงานตัว เพื่อรับการจ้างภายในเวลาที่กำหนด 



(3) ผู้นั้นมีเหตุไม่อาจเข้าปฏิบัติหน้าที่ราชการได้ ตามกำหนดเวลาที่จ้างในตำแหน่งที่สอบได้

ข้อ ๑0. การจ้างและเงื่อนไขการจ้าง

ผู้สอบแข่งขันได้จะได้ทำสัญญาจ้างเป็นพนักงานจ้างกับองค์การบริหารส่วนตำบลเสาเภา 
     ๑0.๑ พนักงานจ้างตามภารกิจ มีระยะเวลาในการจ้างคราวละไม่เกิน ๔ ปี เมื่อได้รับความเห็นชอบจากคณะกรรมการพนักงานส่วนตำบล (ก.อบต.จังหวัดนครศรีธรรมราช) 
     ๑0.๒ พนักงานจ้างทั่วไป มีระยะเวลาในการจ้างคราวละไม่เกิน ๑ ปี เมื่อได้รับความเห็นชอบ   จากผู้บริหาร 
/ทั้งนี้หากตรวจ.....

ทั้งนี้หากตรวจสอบพบภายหลังว่า ผู้สอบคัดเลือกได้เป็นผู้ขาดคุณสมบัติหรือคุณสมบัติไม่ตรงตามที่กำหนด องค์การบริหารส่วนตำบลเสาเภา อาจถอนรายชื่อผู้นั้นออกจากบัญชีรายชื่อผู้ที่ได้รับการสอบคัดเลือกได้  และหากผู้ใดได้ทราบข่าวประกาศใดเกี่ยวกับการแอบอ้างหรือทุจริตเพื่อให้สอบได้ โปรดแจ้งคณะกรรมการดำเนินการสอบแข่งขันได้ทราบ เพื่อจัดได้ดำเนินการตามกฎหมายต่อไป


จึงประกาศให้ทราบโดยทั่วกัน
ประกาศ  ณ  วันที่  30  เดือน  กรกฎาคม  พ.ศ. ๒๕68

            (นายนิตินัย   เอี่ยมชลวิเลศ)
             นายกองค์การบริหารส่วนตำบลเสาเภา
ผนวก  ก.

คุณสมบัติเฉพาะตำแหน่งพนักงานจ้าง
แนบท้ายประกาศองค์การบริหารส่วนตำบลเสาเภา ลงวันที่ 30 กรกฎาคม ๒๕68

พนักงานจ้างตามภารกิจ   ผู้สมัครสอบต้องมีคุณสมบัติเฉพาะตำแหน่ง ดังนี้
ตำแหน่ง ผู้ช่วยเจ้าพนักงานป้องกันและบรรเทาสาธารณภัย
1. คุณสมบัติทั่วไป

    1.1 เพศชาย

    1.2 อายุไม่ต่ำกว่าสิบแปดปี และไม่เกินหกสิบปี

2. คุณสมบัติเฉพาะสำหรับตำแหน่ง
    มีคุณวุฒิอย่างใดอย่างหนึ่ง ดังต่อไปนี้ 


    1. ได้รับประกาศนียบัตรวิชาชีพหรือคุณวุฒิอย่างอื่นที่เทียบได้ในระดับเดียวกัน ในสาขาวิชาหรือ     ทางช่างเครื่องยนต์ ช่างไฟฟ้า ช่างโยธา ช่างก่อสร้าง ช่างกลโรงงาน ช่างเชื่อมและโลหะแผ่น วิศวกรรมเครื่องกล เทคนิควิศวกรรมโยธา เทคนิควิศวกรรมไฟฟ้า เทคนิคเครื่องเย็นและปรับอากาศ เทคโนโลยีอุตสาหกรรมหรือสาขาวิชาหรือทางอื่นที่ ก.จ.,ก.ท. และ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้

    2. ได้รับประกาศนียบัตรวิชาชีพเทคนิคหรือคุณวุฒิอย่างอื่นที่เทียบได้ในระดับเดียวกัน ในสาขาวิชาหรือทางช่างเครื่องยนต์ ช่างไฟฟ้า ช่างโยธา ช่างก่อสร้าง ช่างกลโรงงาน ช่างเชื่อมและโลหะแผ่นวิศวกรรมเครื่องกล เทคนิควิศวกรรมโยธา เทคนิควิศวกรรมไฟฟ้า เทคนิคเครื่องเย็นและปรับอากาศ เทคโนโลยีอุตสาหกรรม หรือสาขาวิชาหรือทางอื่นที่ ก.จ.,ก.ท. และ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้ 
 
    3. ได้รับประกาศนียบัตรวิชาชีพชั้นสูงหรือคุณวุฒิอย่างอื่นที่เทียบได้ไม่ต่ำกว่านี้ ในสาขาวิชาหรือทางช่างเครื่องยนต์ ช่างไฟฟ้า ช่างโยธา ช่างก่อสร้าง ช่างกลโรงงาน ช่างเชื่อมและโลหะแผ่น วิศวกรรมเครื่องกล เทคนิควิศวกรรมโยธา เทคนิควิศวกรรมไฟฟ้า เทคนิคเครื่องเย็นและปรับอากาศ เทคโนโลยีอุตสาหกรรม หรือสาขาวิชาหรือทางอื่นที่ ก.จ.,ก.ท. และ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้

3. หน้าที่และความรับผิดชอบของตำแหน่ง

    ปฏิบัติงานในฐานะผู้ปฏิบัติงานระดับต้น ซึ่งไม่จำเป็นต้องใช้ผู้สำเร็จการศึกษาระดับปริญญาปฏิบัติงานเกี่ยวกับงานด้านการป้องกันและบรรเทาสาธารณภัย ภายใต้การกำกับ แนะนำ ตรวจสอบ และปฏิบัติงานอื่นตามที่ได้รับมอบหมาย

4. ลักษณะงานที่ปฏิบัติ

    โดยมีลักษณะงานที่ปฏิบัติในด้านต่าง ๆ ดังนี้

1. ด้านการปฏิบัติการ


    ๑.1 ปฏิบัติงานด้านการป้องกันระวังและบรรเทาสาธารณภัย ตรวจตรา รับแจ้งเหตุ เช่น อัคคีภัย วาตภัย และภัยพิบัติต่างๆ เป็นต้น เพื่อให้เกิดความปลอดภัย และบรรเทาความเสียหายในด้านชีวิตและทรัพย์สินของประชาชน 


   1.๒ เฝ้าระวัง ตรวจตรา และฝึกซ้อมการรับมือกับเหตุร้ายในรูปแบบต่างๆ เพื่อดำเนินการป้องกันเชิงรุกก่อนเกิดเหตุการณ์  

   1.3 จัดเตรียม ดูแล บำรุงรักษาเครื่องมืออุปกรณ์ ตลอดจนยายพาหนะต่างๆ ให้อยู่ในสภาพพร้อมใช้ ในการปฏิบัติงานอยู่เสมอ เพื่อให้เกิดความพร้อมในการปฏิบัติงานได้ทันท่วงทีและการให้ดำเนินการเป็นไปอย่างมีประสิทธิภาพ


   1.4 รวบรวม จัดทำข้อมูลที่เป็นประโยชน์ต่อการปฏิบัติงาน เช่น สำรวจแหล่งน้ำเส้นทางจราจร แหล่งชุมชนต่างๆ บริเวณหรือพื้นที่ที่เสี่ยงต่อการเกิดภัย เป็นต้น เพื่อจัดทำแผนป้องกันรับสถานการณ์ และเพื่อให้การปฏิบัติงานเป็นไปอย่างสะดวกและทันต่อเหตุการณ์


   1.5 จัดทำรายงาน บันทึก และสถิติข้อมูลต่างๆ ในงานป้องกันและบรรเทาสาธารณภัย       เพื่อรายงานผู้บังคับบัญชา


   1.6 ศึกษา และติดตามเทคโนโลยีองค์ความรู้ใหม่ๆ กฎหมาย และระเบียบต่างๆที่เกี่ยวข้องกับงานป้องกันและบรรเทาสาธารณภัย เพื่อนำมาประยุกต์ใช้ในการปฏิบัติงานได้อย่างมีประสิทธิภาพสูงสุด


   1.7 ปฏิบัติงาน และสนับสนุนงานอื่นๆ ตามที่ได้รับมอบหมาย เพื่อสนับสนุนให้องค์กรปกครองส่วนท้องถิ่น ที่สังกัดบรรลุภารกิจที่กำหนดไว้ 

2. ด้านการบริการ


   2.1 ให้คำปรึกษาแนะนำในการปฏิบัติงานแก่เจ้าหน้าที่ระดับรองลงมา เพื่อให้เจ้าหน้าที่มีความรู้ ความเข้าใจและสามารถปฏิบัติงานได้อย่างรวดเร็วและถูกต้อง 

  
   2.2 เผยแพร่ ประชาสัมพันธ์ข้อมูลข่าวสาร ถ่ายทอดความรู้ความเข้าใจด้านป้องกันและบรรเทาสาธารณภัยและช่วยเหลือผู้ประสบภัยให้แกหน่วยงานราชการ หรือเอกชน และประชาชนทั่วไปเพื่อให้เกิดความรู้ ความเข้าใจที่ถูกต้อง และสามารถแก้ไขสถานการณ์เบื้องต้นด้วยตนเอง


   2.3 ประสานงานกับหน่วยงานหรือส่วนราชการต่างๆ ที่เกี่ยวข้องเพื่ออำนวยความสะดวกในการปฏิบัติงานและก่อให้เกิดความเข้าใจอันดีระหว่างกัน


   2.4 ให้บริการรับแจ้งเหตุสาธารณภัย เพื่อให้ความช่วยเหลือประชาชนได้อย่างรวดเร็วทั่วถึง

5. อัตราค่าตอบแทนและผลประโยชน์ตอบแทนอื่นที่จะได้รับ

    1. ผู้ที่ผ่านการสรรหาและเลือกสรร โดยใช้คุณวุฒิการศึกษาระดับประกาศนียบัตรวิชาชีพหรือคุณวุฒิอย่างอื่นที่เทียบได้ในระดับเดียวกัน ให้ได้รับค่าตอบแทนในอัตราเดือนละ 9,400.- บาท

    2. ผู้ที่ผ่านการสรรหาและเลือกสรร โดยใช้คุณวุฒิการศึกษาระดับประกาศนียบัตรวิชาชีพเทคนิคหรือคุณวุฒิอย่างอื่นที่เทียบได้ในระดับเดียวกัน ให้ได้รับค่าตอบแทนในอัตราเดือนละ 10,840.- บาท 

    3. ผู้ที่ผ่านการสรรหาและเลือกสรร โดยใช้คุณวุฒิการศึกษาระดับประกาศนียบัตรวิชาชีพชั้นสูงหรือคุณวุฒิอย่างอื่นที่เทียบได้ไม่ต่ำกว่านี้ ให้ได้รับค่าตอบแทนในอัตราเดือนละ 11,500.- บาท


ทั้งนี้ผลประโยชน์ตอบแทนอื่นให้ได้รับเงินเพิ่มการครองชีพชั่วคราวเดือนละ 2,000.- บาท       แต่เมื่อรวมกับเงินเดือนหรือค่าจ้างหรือค่าตอบแทนแล้วต้องไม่เกิน 14,600.- บาท

6. ระยะเวลาการจ้าง

    ไม่เกินคราวละ 4 ปี (จะต้องได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช       ก่อน จึงจะทำสัญญาจ้างได้ และมีการประเมินปีละ  2  ครั้ง ทุก  6  เดือน)
ตำแหน่ง  ยาม
หน้าที่ความรับผิดชอบและลักษณะงานที่ปฏิบัติ


ปฏิบัติหน้าที่อยู่ยามเฝ้าสถานที่ ดูแลรับผิดชอบทรัพย์สินของทางราชการ ตรวจสอบความเรียบร้อยในบริเวณสถนที่ราชการ และปฏิบัติหน้าที่อื่นที่ได้รับมอบหมาย
คุณสมบัติเฉพาะสำหรับตำแหน่ง
  

๑. เพศชาย
                  
๒. ไม่จำกัดวุฒิการศึกษา มีความสามารถเหมาะสมกับการปฏิบัติงานในหน้าที่
อัตราค่าตอบแทนที่จะได้รับ    
 

ได้รับค่าตอบแทนเดือนละ   9,000   บาท

ผนวก ข
หลักสูตรและวิธีการสอบ

ประเภทพนักงานจ้างตามภารกิจ
1. ตำแหน่ง ผู้ช่วยเจ้าพนักงานป้องกันและบรรเทาสาธารณภัย

  
หลักสูตรและวิธีการสอบแบ่งออกเป็น  ดังนี้

1.1 ทดสอบความรู้ความสามารถทั่วไป (ภาค ก) คะแนนเต็ม 100 คะแนน โดยวิธีสอบข้อเขียน (แบบปรนัย)
รายละเอียดขอบเขตเนื้อหาที่สอบ ดังนี้


- รัฐธรรมนูญแห่งราชอาณาจักรไทย พ.ศ. 2560 และที่แก้ไขเพิ่มเติม


- พระราชบัญญัติระเบียบบริหารราชการแผ่นดิน พ.ศ. 2534 และที่แก้ไขเพิ่มเติม


- พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น 
                พ.ศ. 2542 และที่แก้ไขเพิ่มเติม


- พระราชบัญญัติระเบียบบริหารงานบุคคลส่วนท้องถิ่น พ.ศ. 2542


- พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 
                 และที่แก้ไขเพิ่มเติม


- พระราชบัญญัติวิธีปฏิบัติราชการทางการปกครอง พ.ศ. 2539 และที่แก้ไขเพิ่มเติม


- ระเบียบสำนักนายกรัฐมนตรีว่าด้วยงานสารบรรณ พ.ศ. 2526 และที่แก้ไขเพิ่มเติม


- ความรู้ทั่วไปและเหตุการณ์ปัจจุบัน

1.2 ทดสอบความรู้ความสามารถเฉพาะตำแหน่ง (ภาค ข) คะแนนเต็ม 100 คะแนน โดยวิธีสอบข้อเขียน        (แบบปรนัย) รายละเอียดขอบเขตเนื้อหาที่สอบ ดังนี้


- พระราชบัญญัติป้องกันและบรรเทาสาธารณภัย พ.ศ. 2550 และที่แก้ไขเพิ่มเติม


- พระราชบัญญัติวัตถุอันตราย พ.ศ. ๒๕๓๕ และที่แก้ไขเพิ่มเติม


- พระราชบัญญัติควบคุมอาคาร พ.ศ. ๒๕๒๒ และที่แก้ไขเพิ่มเติม (เฉพาะในส่วนที่เกี่ยวกับการป้องกัน
                 อัคคีภัย)



- ความรู้เกี่ยวกับการดำเนินการและปฏิบัติการเกี่ยวกับการป้องกันและบรรเทาสาธารณภัย เช่น 
                สำรวจตรวจตราเพื่อป้องกันและระงับอัคคีภัย การป้องกันและบรรเทาอันตรายจากอุทกภัย วาตภัย 
                และภัยอื่นๆ การฟื้นฟูและบรรเทาทุกข์ผู้ประสบภัย เป็นต้น


- ความรู้ที่เกี่ยวกับงานตาม “ลักษณะงานที่ปฏิบัติ”ของตำแหน่งที่สมัครสอบ



1.3 ทดสอบความเหมาะสมกับตำแหน่ง (ภาค ค) คะแนนเต็ม 100 คะแนน โดยวิธีการสอบสัมภาษณ์ รายละเอียดดังนี้


(1) ความรอบรู้  (50 คะแนน)



-  ความรู้ทั่วไป (20 คะแนน) พิจารณาจากความรู้ในเหตุการณ์ปัจจุบันที่สำคัญ



-  ความรู้ความเข้าใจเกี่ยวกับงานในหน้าที่ของตำแหน่ง (30 คะแนน)


(2) ความสามารถและปฏิภาณไหวพริบ (15 คะแนน) โดยพิจารณาจากความสามารถในการแก้ไขปัญหาเฉพาะหน้า


(3) บุคลิกภาพทั่วไปและทัศนคติ (15 คะแนน) โดยพิจารณาจากประวัติส่วนตัว บุคลิกลักษณะส่วนบุคคล     ทั้งร่างกายและจิตใจ


(4) ประสบการณ์ (20 คะแนน) โดยพิจารณาจากประสบการณ์ที่เกี่ยวข้องในตำแหน่งที่สมัครเข้ารับ       การคัดเลือก
-2-
ประเภทพนักงานจ้างทั่วไป
3. ตำแหน่ง ยาม

วิธีการสอบจะดำเนินการทดสอบความเหมาะสมกับตำแหน่ง โดยวิธีการสอบสัมภาษณ์ รายละเอียดดังนี้

(1) ความรอบรู้  (50 คะแนน)



-  ความรู้ทั่วไป (20 คะแนน) พิจารณาจากความรู้ในเหตุการณ์ปัจจุบันที่สำคัญ



-  ความรู้ความเข้าใจเกี่ยวกับงานในหน้าที่ของตำแหน่ง (30 คะแนน)

(2) ความสามารถและปฏิภาณไหวพริบ (15 คะแนน) โดยพิจารณาจากความสามารถในการแก้ไขปัญหา    เฉพาะหน้า

(3) บุคลิกภาพทั่วไปและทัศนคติ (15 คะแนน) โดยพิจารณาจากประวัติส่วนตัว บุคลิกลักษณะส่วนบุคคล     ทั้งร่างกายและจิตใจ

(4) ประสบการณ์ (20 คะแนน) โดยพิจารณาจากประสบการณ์ที่เกี่ยวข้องในตำแหน่งที่สมัครเข้ารับ       การคัดเลือก
